РАЙОННА ИЗБИРАТЕЛНА КОМИСИЯ

ДВАДЕСЕТ И ДЕВЕТИ РАЙОН - ХАСКОВСКИ

ПРОТОК О Л № 11/26.10.2021 г.

Днес**, 26. 10.2021 г., в 18:30** часа, в гр. Хасково се проведе заседание на РИК 29 – Хасково в състав:

|  |  |
| --- | --- |
| **ПРЕДСЕДАТЕЛ:** | **Веселина Тенчева Иванова** |
| **ЗАМ.-ПРЕДСЕДАТЕЛ:** | **Десислава Иванова Филипова-Рангелова** |
| **ЗАМ.-ПРЕДСЕДАТЕЛ:** | **Боряна Радкова Делчева** |
| **СЕКРЕТАР:** | **Лейла Айнур Елмаз** |
| **ЧЛЕНОВЕ:** | **Петър Димитров Димитров** |
|  | **Даниел Михайлов Боботанов** |
|  | **Гергана Руменова Бояджиева** |
|  | **Добромир Коев Якимов** |
|  | **Люба Маринова Спасова** |
|  | **Ина Вескова Георгиева** |
|  | **Атанас Грозев Димитров** |
|  | **Петя Ангелова Бостанджиева-Китин** |
|  | **Зекие Сюлейман Мурад** |

**Зам. Председател:** Колеги, откривам заседанието на РИК 29 – Хасково.

Предвид отсъствието на председателя Веселина Тенчева Иванова, с оглед липсата на други предложения заседанието ще бъде водено от зам. председателя Боряна Радкова Делчева

**Зам. Председател:** Колеги, има ли други предложения за реда за провеждане на днешното заседание?

Не се направиха допълнителни разяснения и предложения .

Комисията има кворум и може да вземе решения. Предлагам заседанието да протече при следния дневен ред:

1. Приемане на график за провеждане на разяснителна кампания за изборите за президент и вицепрезидент на републиката и за народни представители на 14 ноември 2021г. от Районна избирателна комисия в Двадесет и девети изборен район – Хасково.

**Зам. Председател:** Колеги, има ли други предложения за дневния ред? Не се направиха допълнения за дневния ред.

**По т. 1 от дневния ред относно**: Провеждане на разяснителна кампания за изборите за президент и вицепрезидент на републиката и за народни представители на 14 ноември 2021г. от Районна избирателна комисия в Двадесет и девети изборен район – Хасково.

Във връзка с писмо с изх. № ПВРНС-15-4/07.10.2021г. на ЦИК и вх. № 35/08.10.2021г. на РИК 29 – Хасково, с което ЦИК прави запитване към всяка РИК за необходимия брой СУЕМГ с демоверсия за всеки отделен изборен район за провеждане на разяснителна кампания за изборите за президент и вицепрезидент на републиката и за народни представители на 14 ноември 2021г., РИК- 29 Хасково с писмо с изх. № 6/10.10.2021г. уведомява ЦИК за необходимостта от минимум 5 бр. СУЕМГ за предстоящата разяснителна кампания, както и с оглед числеността на комисията и обема на работа на РИК – 29 Хасково, възможността да бъдат формирани максимум 4 екипа.

С последващо писмо на ЦИК с изх. № ПВРНС-15-49/22.10.2021Г. и вх. № 116/ 26.10.2021г. на РИК 29 Хасково до всички районни избирателни комисии и с копие до всички кметове на общини, ЦИК указва да бъдат изготвени графици за провеждане на разяснителната кампания за изборите за президент и вицепрезидент на републиката и за народни представители на 14 ноември 2021г., съгласувани с кметовете на всяка община, както и възможността да се предоставят СУЕМГ на кметовете с приемо–предавателен протокол.

С оглед на изложеното, РИК - 29 Хасково, съобразявайки се с постъпилите предложения на кметовете на общините на територията на област Хасково за провеждане на разяснителната кампания, изработи график за предаване на 6 бр. СУЕМГ, получени на 26.10.2021г. от РИК – 29 Хасково, на упълномощени представители от Кметовете всяка община на територията на област Хасково срещу приемо-предавателен протокол. За целите на разяснителната кампания, всяко упълномощено лице от съответната община ще бъде обучено за работа със СУЕМГ при предаване на машината.

На основание чл. 72, ал. 1, т. 1 от Изборния кодекс, Районна избирателна комисия в Двадесет и девети изборен район – Хасково, /РИК-29/

**РЕШИ:**

1. Утвърждава график за предаване на СУЕМГ на упълномощени представители от Кметовете на всяка община, както следва:

|  |  |  |
| --- | --- | --- |
| **Дата/час на получаване** | **Дата/ Час на връщане** | **Община** |
| 27.10.2021г. от 09:00 ч. до 17:00 ч. | 05.11.2021Г. до 15:00 часа | ХАСКОВО |
| 27.10.2021г. от 09:00 ч. до 17:00 ч | 31.10.2021Г. от 09:00 ч. до 12:00 ч | СИМЕОНОВГРАД |
| 27.10.2021г. от 09:00 ч. до 17:00 ч | 31.10.2021Г. от 09:00 ч. до 12:00 ч | СВИЛЕНГРАД |
| 27.10.2021г. от 09:00 ч. до 17:00 ч | 31.10.2021Г. от 09:00 ч. до 12:00 ч | МАДЖАРОВО |
| 27.10.2021г. от 09:00 ч. до 17:00 ч | 31.10.2021Г. от 09:00 ч. до 12:00 ч | ИВАЙЛОВГРАД |
| 27.10.2021г. от 09:00 ч. до 17:00 ч | 31.10.2021Г. от 09:00 ч. до 12:00 ч | ТОПОЛОВГРАД |
| 31.10.2021Г. от 14:00 ч. до 17:00 ч. | 05.11.2021г. от 09:00 до 13:00 ч. | МИНЕРАЛНИ БАНИ |
| 31.10.2021Г. от 14:00 ч. до 17:00 ч. | 05.11.2021г. от 09:00 до 13:00 ч. | СТАМБОЛОВО |
| 31.10.2021Г. от 14:00 ч. до 17:00 ч. | 05.11.2021г. от 09:00 до 13:00 ч. | ХАРМАНЛИ |
| 31.10.2021Г. от 14:00 ч. до 17:00 ч. | 05.11.2021г. от 09:00 до 13:00 ч. | ЛЮБИМЕЦ |
| 31.10.2021Г. от 14:00 ч. до 17:00 ч. | 05.11.2021г. от 09:00 до 13:00 ч. | ДИМИТРОВГРАД |

1. В рамките на горепосочения график всяка община да проведе разяснителна кампания за гласуване със СУЕМГ на избирателите на определените за целта места в населеното място на територията на съответната община.

**Решението е прието с 12 /единадесет/ гласа „За” от членовете на комисията: Петър Димитров Димитров, Лейла Айнур Елмаз, Люба Маринова Спасова, Зекие Сюлейман Мурад, Петя Ангелова Бостанджиева-Китин, Гергана Руменова Бояджиева, Боряна Радкова Делчева, Десислава Иванова Филипова-Рангелова, Даниел Михайлов Боботанов, Добромир Коев Якимов, Атанас Грозев Димитров.**

Отсъстващи: **Веселина Тенчева Иванова**

"Против": няма.

Поради изчерпване на дневния ред заседанието на РИК 29 - Хасково беше закрито в 18.35 ч.

**ЗАМ. ПРЕДСЕДАТЕЛ:**

**/ Боряна Делчева /**

**СЕКРЕТАР:**

**/Лейла Айнур Елмаз/**